wannaphong/clean_thaiwikipedia huggingface dataset:
# หาบ้านให้มังกรที!
หาบ้านให้มังกรที!  เป็นซีรีส์มังงะญี่ปุ่นแนวจินตนิมิต เขียนโดยคาโอะ ทานูกิ และวาดภาพโดยช็อกโก ตีพิมพ์ในนิตยสารคอมิกการ์เดนรายเดือน นิตยสารการ์ตูนแนวโชเน็งของสำนักพิมพ์แม็กการ์เดนตั้งแต่เดือนธันวาคม พ.ศ. 2559 ถึงธันวาคม พ.ศ. 2565 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิกนัลเอ็มดี ออกอากาศตั้งแต่เดือนเมษายนถึงมิถุนายน พ.ศ. 2564 

ตัวละคร

มังกรแดงวัยเยาว์ แม้จะเป็นมังกรแต่อ่อนแอและขี้ขลาด หลังจากถูกไล่ออกจากครอบครอบ ก็พยายามหาบ้านในฝันที่จะอาศัยอยู่ได้อย่างปลอดภัย

จอมมารผู้ทรงพลานุภาพ ทั้งยังมีทักษะด้านสถาปนิกและรู้จักธุรกิจอสังหาริมทรัพย์ รับเล็ตตี้เป็นลูกค้าไปตามที่ดินต่าง ๆ เพื่อตามหาบ้านในฝัน  

รูปแบบต่าง ๆ
มังงะ
มังงะเขียนเรื่องโดยคาโอะ ทานูกิ วาดรูปโดยช็อกโก อายะ ตีพิมพ์ในนิตยสารคอมิกการ์เดนรายเดือน นิตยสารการ์ตูนแนวโชเน็งของสำนักพิมพ์แม็กการ์เดน ตั้งแต่วันที่ 5 ธันวาคม พ.ศ. 2559 ถึง 5 ธันวาคม พ.ศ. 2565 และได้รับการรวบรวมตีพิมพ์เป็นหนังสือการ์ตูนรวมเล่ม  (ทังโกบง) ถึงเล่มที่ 9

มังงะภาคแยกจะเริ่มตีพิมพ์ในนิตยสารเดียวกันในเดือนมกราคม พ.ศ. 2566

อนิเมะ
ได้มีการประกาศดัดแปลงเรื่องหาบ้านให้มังกรที!เป็นอนิเมะในมังงะเล่มที่ 5 เมื่อเดือนตุลาคม พ.ศ. 2562  ภายหลังได้เผยว่าจะเป็นซีรีส์อนิเมะโทรทัศน์เมื่อวันที่ 9 พฤษภาคม พ.ศ. 2563 สร้างโดยสตูดิโอซิกนัลเอ็มดี กำกับโดยฮารูกิ คาซูงาโมริ ออกแบบตัวละครโดยชิโอริ อาซูกะและ Su Shiyi รับผิดชอบดนตรีประกอยโดยเคียวเฮ มัตสึโนะ ซีรีส์อนิเมะมีกำหนดออกอากาศในวันที่ 4 เมษายน พ.ศ. 2564 ทางช่อง  Tokyo MX, ytv และ BS Fuji มาซาโยชิ โออิชิร้องเพลงเปิดชื่อเพลงว่า "Roll-playing" วง Non Stop Rabbit ร้องเพลงปิดชื่อเพลงว่า "ชิซูกะ นะ คาเซะ"

ราชชื่อตอน
 ตอนที่ ชื่อตอน ผู้กำกับ ผู้เขียนบท วันที่ออกอากาศครั้งแรก

หมายเหตุ
# วัดบางค้อ
วัดบางค้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านบางค้อ ตำบลบางคูเวียง อำเภอบางกรวย จังหวัดนนทบุรี มีที่ดินตั้งวัดเนื้อที่ 18 ไร่ 1 งาน 66 ตารางวา และมีที่ธรณีสงฆ์จำนวน 1 แปลง เนื้อที่ 7 ไร่ 2 งาน 80 ตารางวา พระปลัด เจริญชัย ฐานงฺกโร ดำรงตำแหน่งเจ้าอาวาสในปัจจุบัน

วัดบางค้อสร้างขึ้นเมื่อประมาณ พ.ศ. 2345 ไม่ทราบชื่อและประวัติผู้สร้าง ได้เรียกชื่อวัดตามชื่อคลองคือคลองบางค้อ วัดได้รับพระราชทานวิสุงคามสีมาเมื่อวันที่ 20 ตุลาคม พ.ศ. 2517 เขตวิสุงคามสีมากว้าง 20 เมตร ยาว 40 เมตร และได้ผูกพัทธสีมาเมื่อวันที่ 21 มกราคม พ.ศ. 2525 

ภายในวัดมีอาคารและเสนาสนะสำคัญได้แก่ อุโบสถ กว้าง 9 เมตร ยาว 26.50 เมตร สร้างเมื่อ พ.ศ. 2522 ลักษณะทรงไทย ทำด้วยคอนกรีตเสริมเหล็ก 2 ชั้น มีหน้าบัน คันทวย และซุ้มประตูหน้าต่างบุษบก 5 ชั้น กุฏิสงฆ์ จำนวน 9 หลัง เป็นอาคารไม้และอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2512 และศาลาการเปรียญ สร้างเมื่อ พ.ศ. 2512
# วัดบางโค
วัดบางโค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 14 บ้านวัดบางโค ตำบลบางแม่นาง อำเภอบางใหญ่ จังหวัดนนทบุรี มีที่ดินตั้งวัดเนื้อที่ 12 ไร่ 2 งาน 15 ตารางวา ทางทิศตะวันตกติดกับคลองบางโค (หรือคลองบางโคบ้า) และทางทิศใต้ติดกับคลองบางใหญ่ และยังมีที่ธรณีสงฆ์จำนวน 1 แปลง เนื้อที่ 6 ไร่ 2 งาน 5 ตารางวา

วัดบางโคสร้างขึ้นเมื่อวันที่ 9 มีนาคม พ.ศ. 2399 ไม่ทราบชื่อและประวัติผู้สร้างวัด ชื่อวัดมาจากทำเลที่ตั้งซึ่งอยู่ติดกับคลองบางโค วัดได้รับพระราชทานวิสุงคามสีมาเมื่อวันที่ 10 เมษายน พ.ศ. 2432 ด้านการศึกษา ทางวัดได้จัดให้มีการสอนพระปริยัติธรรม และได้แบ่งที่ดินเนื้อที่ 1 ไร่ให้ทางราชการสร้างโรงเรียนประชาบาลและเปิดโรงเรียนสอนเด็กก่อนเกณฑ์มาตั้งแต่ พ.ศ. 2524  

อาคารและเสนาสนะสำคัญของวัดบางโคได้แก่ อุโบสถ กว้าง 8 เมตร ยาว 21 เมตร กุฏิสงฆ์ จำนวน 11 หลัง ส่วนมากเป็นอาคารทรงไทยมีระเบียง ศาลาการเปรียญ สร้างเมื่อ พ.ศ. 2498 และหอสวดมนต์ ปูชนียวัตถุสำคัญได้แก่ หลวงพ่อขาว และพระพุทธบาทจำลองในมณฑป ในบริเวณวัดยังมีวังมัจฉา นักท่องเที่ยวสามารถแวะพักผ่อนและทำบุญโดยการให้อาหารปลา

รายนามเจ้าอาวาส
 พระอธิการครุฑ
 พระครูนนทสิกขกิจ (ยอด)
 พระครูนนทวิหารคุณ
 พระประเสริฐ สุภทฺโท
 พระปลัด ประจวบ โชติคุโณ
# Ocnophila
Ocnophila เป็นสกุลของแมลงที่อยู่ในวงศ์ Diapheromeridae

ชนิดของสกุลนี้พบในอเมริกากลาง

สปีชีส์:

Ocnophila acanthonota 
Ocnophila aculeata 
Ocnophila armata
# วัดทุ่งผักกูด
วัดทุ่งผักกูด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยด้วน อำเภอดอนตูม จังหวัดนครปฐม มีเนื้อที่ตั้งวัด 18 ไร่ ที่ธรณีสงฆ์ 12 ไร่

วัดทุ่งผักกูดเป็นวัดตั้งอยู่ที่ดอน วัดได้ก่อสร้างมาแต่ครั้งใด ไม่ปรากฏหลักฐานแน่ชัด เท่าที่สืบได้ปรากฏว่าสภาพเดิมของวัดเป็นเนินดิน ไม่คงเหลือโบสถ์หรือวิหาร ส่วนเนินดินนั้นได้ขุดพบพระบูชาเก่า ๆ สมัยทวาราวดีหลายองค์ น่าจะสันนิษฐานว่าเป็นวัดที่สร้างในสมัยทวาราวดี

วัดทุ่งผักกูดประกาศตั้งวัดเมื่อก่อน พ.ศ. 2380 ในสมัยรัตนโกสินทร์ตอนต้น ได้รับพระราชทานวิสุงคามสีมาเมื่อ พ.ศ. 2400  สมัยโบราณเป็นทุ่งกว้างใหญ่มีผักกูด ต่อมาได้สร้างวัดในบริเวณนี้ จึงตั้งชื่อว่า "วัดทุ่งผักกูด" บริเวณที่ตั้งวัดเป็นชุมชนลาวครั่ง ซึ่งในสมัยพระบาทสมเด็จพระนั่งเกล้าเจ้าอยู่หัว มีการกวาดต้อนชาวลาวมาในหัวเมืองชั้นในต่าง ๆ รวมถึงในอำเภอดอนตูมนี้ด้วย วัดนี้เดิมมีชื่อว่า วัดราษฎรปฏิสังขราราม

วัดมีโบราณสถานที่สำคัญ คือ อุโบสถหลังเก่า เจดีย์ย่อมุมและเจดีย์ทรงปราสาทยอดจำนวน 5 องค์ และศาลาการเปรียญ เมื่อ พ.ศ. 2561 สำนักศิลปากรที่ 2 สุพรรณบุรี ดำเนินงานร่วมกับวัดทุ่งผักกูดบูรณะอุโบสถ ฐานเสมา พร้อมทั้งปรับภูมิทัศน์ ทำให้พบหลักฐานทางโบราณคดี เช่น ชิ้นส่วนเครื่องถ้วยจีนเนื้อกระเบื้องพิมพ์ลายครามและเขียนสีสมัยสาธารณรัฐ ซึ่งก็สัมพันธ์กับสิ่งก่อสร้างในวัดต่าง ๆ ที่ได้รับอิทธิพลจากศิลปกรรมจีน

รายนามเจ้าอาวาส
 พระสมุห์ เทศ เทสโก 
 พระครูพรหมวิสุทธิ์ 
 พระครูไพโรจน์ศีลคุณ 
 พระอธิการเสรี ญาณสีโล 
 พระครูปฐมศุภกิตติ์ (บุญเกียรติ จิตสุโภ)
# Ochodaeus
Ochodaeus เป็นสกุลของอันดับด้วงที่อยู่ในวงศ์ Ochodaeidae

ชนิดของสกุลนี้พบในยุโรปแอฟริกาและอเมริกาเหนือ

สปีชีส์:

Ochodaeus adsequa 
Ochodaeus alius 
Ochodaeus asahinai
# Ocneropsis
Ocneropsis เป็นสกุลของตั๊กแตนที่อยู่ในวงศ์ Pamphagidae

ชนิดของสกุลนี้พบในตะวันออกกลาง

สปีชีส์:

Ocneropsis bethlehemita
# วัยฝันปั้นแก้วมัค
วัยฝันปั้นแก้วมัค  เป็นซีรีส์มังงะญี่ปุ่นเกี่ยวกับเครื่องปั้นดินเผา มีฉากในเมืองทาจิมิ จังหวัดกิฟุ เผยแพร่ออนไลน์โดย Planet  ตั้งแต่ พ.ศ. 2555 รวบรวมเป็นหนังสือการ์ตูนดิจิตัล 33 เล่ม ซีรีส์มังงะลำดับที่สองวาดโดยโอซามุ คาชิวาระได้เผยแพร่ออนไลน์ผ่านเว็บไซต์มังงะครอสของสำนักพิมพ์อากิตะ โชเต็งตั้งแต่วันที่ 28 มกราคม พ.ศ. 2564 ได้รับการดัดแปลงเป็นอนิเมะโดยสตูดิโอนิปปงแอนิเมชัน ออกอากาศตั้งแต่เดือนเมษายนถึงเดือนมิถุนายน พ.ศ. 2564 ฤดูกาลที่ 2 ออกอากาศตั้งแต่เดือนตุลาคมถึงธันวาคม พ.ศ. 2564

ตัวละคร

 สื่อ 
อนิเมะ
มีการประกาศดัดแปลงเรื่องวัยฝันปั้นแก้วมัคเป็นซีรีส์อนิเมะโทรทัศน์ทางทวิตเตอร์เมื่อวันที่ 14 กุมภาพันธ์ พ.ศ. 2563 ซีรีส์อนิเมะสร้างโดยสตูดิโอนิปปงแอนิเมชัน กำกับโดยจุน คามิยะ เขียนบทโดยนารูฮิซะ อารากาวะ ออกแบบตัวละครโดยอายาโนะ โยชิโอกะ เมืองทาจิมิและสมาคมท่องเที่ยวของเมืองทาจิมิให้ความร่วมมือในการสร้างอนิเมะ ซีรีส์อนิเมะมีกำหนดออกอากาศในวันที่ 3 เมษายน พ.ศ. 2564 ทางช่อง CBC และช่องอื่น ๆ มินามิ ทานากะ, ยู เซริซาวะ, ยูกิ วาไก และรินะ ฮนนิซูมิ ร้องเพลงเปิดชื่อเพลงว่า "โทบิระ โอะ อาเกตาระ" ส่วนอายะ อูจิดะร้องเพลงปิดชื่อเพลงว่า "Pale Blue"  ฤดูกาลที่ 2 มีกำหนดออกอากาศในเดือนตุลาคม พ.ศ. 2564

เมื่อวันที่ 21 มิถุนายน พ.ศ. 2564 ได้มีการประกาศสร้างฤดูกาลที่ 2 นักพากย์และทีมงานหลักกลับมารับหน้าที่เดิม เริ่มออกอากาศเมื่อวันที่ 2 ตุลาคม พ.ศ. 2564   กลุ่ม The Mug-Mo (มินามิ ทานากะ, ยู เซริซาวะ, ยูกิ วาไก และรินะ ฮนนิซูมิ) ร้องเพลงเปิดของฤดูกาลที่ 2 ชื่อเพลงว่า "Muchū no Saki e" ส่วนอายะ อูจิดะร้องเพลงปิดของฤดูกาลที่ 2 ชื่อเพลงว่า "Yellow Canary"

รายชื่อตอน
วัยฝันปั้นแก้วมัค
 ตอนที่(ของเรื่อง) ตอนที่(ของฤดูกาล) ชื่อตอน ผู้กำกับ ผู้เขียนบท วันที่ออกอากาศครั้งแรก

วัยฝันปั้นแก้วมัค ภาค 2
 ตอนที่(ของเรื่อง) ตอนที่(ของฤดูกาล) ชื่อตอน ผู้กำกับ ผู้เขียนบท วันที่ออกอากาศครั้งแรก

 หมายเหตุ
# วัดดอนทราย (จังหวัดฉะเชิงเทรา)
วัดดอนทราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนทราย อำเภอบ้านโพธิ์ จังหวัดฉะเชิงเทรา

วัดดอนทรายสร้างขึ้นเมื่อ พ.ศ. 2413 ในรัชสมัยพระบาทสมเด็จพระจุลจอมเกล้าเจ้าอยู่หัว อุโบสถและพระปรางค์สร้างมาพร้อมการสร้างวัดตั้งแต่ พ.ศ. 2413 วิหารหลวงพ่อพระครูธรรมภาณีวรคุณ (หลวงพ่อช้วน  อดีตเจ้าอาวาสวัดดอนทราย) สร้างขึ้นเพื่อเป็นอนุสรณ์สถานอดีตเจ้าอาวาส 

วัดดอนทรายมีการจัดงานประเพณีสงกรานต์เพื่อเป็นการสืบสานประเพณีวัฒนธรรมไทย ระหว่างวันที่ 13–17 เมษายน กิจกรรมได้แก่ ตอนเช้า ทำบุญตักบาตร ถวายภัตตาหารแด่พระภิกษุสงฆ์และสามเณร และรดน้ำขอพรผู้สูงอายุ มีกิจกรรมประกวดร้องเพลงลูกทุ่ง ล้วงไห และการแข่งขันชกมวยไทย
# Obelura
Obelura เป็นสกุลของ earwigs ที่อยู่ในวงศ์วงศ์ Forficulidae

สปีชีส์:

Obelura asiatica 
Obelura tamul
# Ochlerus
Ochlerus เป็นสกุลของมวนที่อยู่ในวงศ์ Pentatomidae

ชนิดของสกุลนี้พบในอเมริกากลาง

สปีชีส์:

Ochlerus breddini 
Ochlerus cinctus 
Ochlerus coriaceus 
Ochlerus lutosus 
Ochlerus rusticus 
Ochlerus sordidus 
Ochlerus tenuicornis
# อ็อดแท็กซี่
อ็อดแท็กซี่  เป็นซีรีส์อนิเมะโทรทัศน์ญี่ปุ่น มีฉากเป็นโลกของสัตว์ที่เป็นมานุษยรูปนิยม เล่าเรื่องราวของวอลรัสคนขับรถแท็กซี่ชื่อโอโดคาวะ ผู้มักสนทนากับลูกค้าที่ใช้บริการและได้รู้เรื่องราวแปลกประหลาดและลึกลับจำนวนมากที่เกิดขึ้นในกรุงโตเกียว รวมถึงคดีการหายตัวไปอย่างแปลกประหลาดของนักเรียนหญิง ทำให้โอโดกาวะต้องถูกติดตามจากทั้งตำรวจและยากูซ่า

ซีรีส์อนิเมะผลิตโดยสตูดิโอโอแอลเอ็ม และ P.I.C.S. ออกอากาศทางช่องทีวีโตเกียวและ เอที-เอ็กซ์ในประเทศญี่ปุ่นตั้งแต่เดือนเมษายนถึงมิถุนายน พ.ศ. 2564 ก่อนหน้าที่จะออกอากาศ มังงะที่ตีพิมพ์โดยสำนักพิมพ์โชงากูกังเริ่มวางจำหน่ายในเดือนมกราคม พ.ศ. 2564 และตีพิมพ์ในนิตยสารซูพีเรียร์ดัลพานาจนถึงเดือนกรกฎาคม พ.ศ. 2565 ภาพยนตร์อนิเมะ อ็อดแท็กซี่: อินเดอะวูดส์ ออกฉายในประเทศญี่ปุ่นในเดือนเมษายน พ.ศ. 2565 

ซีรีส์อนิเมะมีรูปแบบพากย์เสียงภาษาไทยฉายทางช่องทางการของป็อบส์ในเว็บไซต์ยูทูบ

 เนื้อเรื่อง 
เรื่องราวมีฉากเป็นโลกของสัตว์ที่เป็นมานุษยรูปนิยม บอกเล่าเรื่องราวของโอโดคาวะ คนขับรถแท็กซี่ที่เป็นวอลรัสอายุ 41 ปี ซึ่งถูกพ่อแม่ทอดทิ้งตั้งแต่เรียนอยู่ชั้นประถมศึกษา โอโดคาวะไม่ชอบการเข้าสังคม แต่ก็มักจะสนทนากับสัตว์อื่น ๆ ที่มาใช้บริการแท็กซี่ในการเดินทางไปส่ง ณ ที่ต่าง ๆ ทั่วกรุงโตเกียว การสนทนาของโอโดคาวะกับเหล่าผู้โดยสารนำไปสู่การล่วงรู้เหตุประหลาดลึกลับและรุนแรงจำนวนมาก รวมถึงเรื่องการหายตัวไปของเด็กนักเรียนหญิงคนหนึ่ง และจากคดีเด็กนักเรียนหญิงหายตัวไปนี้เองที่ทำให้โอโดคาวะถูกติดตามทั้งจากทางตำรวจและยากูซ่า

 ตัวละคร 

วอลรัสคนขับแท็กซี่วัยกลางคน  

อัลปากาพยาบาลหญิงสาวที่คลินิกของโกริคิ

กอริลล่าแพทย์วัยกลางคน

ชะนีมือขาววัยกลางคนผู้ทำงานเป็นภารโรงและเป็นเพื่อนร่วมดื่มของโอโดคาวะ

สุนับพูเดิลนักร้องนำของวงมิสเทรีคิส

แมวคาลิโกสมาชิกของวงมิสเทรีคิส

แมวดำสมาชิกของวงมิสเทรีคิส

พี่น้องฝาแฝดเมียร์แคตที่ทำงานเป็นตำรวจด้วยกัน 

หมูป่าหนึ่งในคู่หูดาราตลกโฮโมเซเปียนส์ 

ม้าหนึ่งในคู่หูดาราตลกโฮโมเซเปียนส์ 

ฮิปโปโปเตมัสแคระนักศึกษามหาวิทยาลัยผู้เสพติดสื่อสังคม

จิ้งโจ้หญิงเจ้าของร้านอิซากายะที่โอโดคาวะมักไปดื่ม 

แพนด้ายักษ์ดาราตลก

เสือชีตาห์ดาราตลก

ลิงบาบูนเกลาดาอันธพาล  

สกังก์ผู้เป็นแฟนเพลงคนแรก ๆ ของวงมิสเทรีคิส  

เสือพูมาผู้อยู่ในทีมพัฒนาวิดีโอเกม

หมาจิ้งจอกแดงผู้จัดการของวงมิสเทรีคิส

หมีขั้วโลกสมาชิกของแก๊งยากูซ่า ทำหน้าที่เป็นองครักษ์ของยาโนะ

สมเสร็จหัวหน้าแก๊งยากูซ่า

 แมวลายสลิดนักรับจ้างอิสระผู้มีความฝันจะเป็นไอดอล

 กระต่ายนักรับจ้างอิสระ  

เม่นคู่ปรับของโดบุที่อยู่ในแก๊งยากูซ่าเดียวกัน

ยีราฟนักเรียนมัธยมปลายผู้ชื่นชอบคู่หูตลกโฮโมเซเปียนส์ มักเขียนจดหมายถึงโฮโมเซเปียนส์เกือบทุกสัปดาห์
# Nymphopsis
Nymphopsis เป็นสกุลของแมงมุมทะเลที่อยู่ในวงศ์ Ammotheidae

สกุลนี้มีส่วนใหญ่การกระจายพันธุ์ทั่วโลกยกเว้นยุโรป

สปีชีส์:

Nymphopsis abstrusus 
Nymphopsis acinacispinatus 
Nymphopsis anarthra 
Nymphopsis armatus 
Nymphopsis bathursti
# Oaristes
Oaristes เป็นสกุลของPlanthopperที่อยู่ในวงศ์ Delphacidae

สปีชีส์:

Oaristes distincta 
Oaristes impicta 
Oaristes phragmitis 
Oaristes snelli
# รักมันน่าขยะแขยงขนาดนั้นเลยเหรอ
รักมันน่าขยะแขยงขนาดนั้นเลยเหรอ  เป็นซีรีส์มังงะญี่ปุ่นแนวรักตลก เขียนเรื่องและวาดภาพโดยโมงูซุ เผยแพร่ออนไลน์ผ่านนิตยสารดิจิตัล Comic POOL ของสำนักพิมพ์อิจิจินชะตั้งแต่เดือนมกราคม พ.ศ. 2558 ถึงมีนาคม พ.ศ. 2564 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 8 ได้รับการดัดแปลงเป็นซีรีส์อนิเมะโทรทัศน์โดตสตูดิโอโนแมด เริ่มออกอากาศทางแพลตฟอร์มสตีมมิงเมื่อวันที่ 29 มีนาคม พ.ศ. 2564 และทางโทรทัศน์ตั้งแต่วันที่ 5 เมษายนถึง 21 มิถุนายน พ.ศ. 2564

ตัวละคร

อิจิกะเป็นนักเรียนมัธยมปลายวัย 17 ปีผู้ช่วยชีวิตเรียวจากการตกบันไดและให้ข้าวกล่องแก่เรียว แล้วกลับถูกเรียวมาตีสนิท ชื่อของอิจิกะมีความหมายว่า "ดอกไม้หนึ่งดอก" และด้วยเหตุนี้ทำให้เรียวส่งดอกไม้หนึ่งดอกมาที่บ้านทุกวันเพื่อบอกความรู้สึก

มนุษย์เงินเดือนและเป็นเสือผู้หญิง ตกหลุมรักอิจิกะหลังจากโดนอิจิกะตอบกลับอย่างเย็นชาเมื่อเขาเสนอร่างกายตัวเองเพื่อตอบแทนที่ช่วยชีวิต 

น้องสาวของเรียวและเพื่อนสนิทที่โรงเรียนของอิจิกะ 

รูปแบบต่าง ๆ

มังงะ

อนิเมะ
มีการประกาศดัดแปลงเป็นซีรีส์อนิเมะโทรทัศน์โดยสำนักพิมพ์อิจิจินชะเมื่อวันที่ 21 มกราคม พ.ศ. 2563 ซีรีส์อนิเมะสร้างโดยสตูดิโอโนแมด กำกับโดยนาโอมิ นากายามะ โดยมีทากุ ยามาดะเป็นผู้ช่วยผู้กำกับ เขียนบทโดยยูโกะ คากิฮาระ ออกแบบตัวละครโดยมาริโกะ ฟูจิตะ และยังเป็นหัวหน้าผู้กำกับแอนิเมชัน และฮิโรอากิ ทัตสึมิรับผิดชอบดนตรีประกอบ มีกำหนดออกอากาศในวันที่ 5 เมษายน พ.ศ. 2564 ทางช่อง AT-X, Tokyo MX, UHB, MRT, GTV, GYT และ BS Fuji ออกอากาศล่วงหน้าทางแพลตฟอร์มสตรีมในวันที่ 29 มีนาคม พ.ศ. 2564 Ace Collection ร้องเพลงเปิดชื่อเพลงว่า "โมโนคุโระซิตี้" ส่วน MaRuRi to Ryuga ร้องเพลงปิดชื่อเพลงว่า "รินาเรีย" 

รายชื่อตอน
 ตอนที่ ชื่อตอน ผู้กำกับ ผู้เขียนบท วันที่ออกอากาศครั้งแรก

หมายเหตุ
# Nychia
Nychia เป็นสกุลของมวนที่อยู่ในวงศ์ Notonectidae

ชนิดของสกุลนี้พบในแอฟริกาตอนใต้และออสเตรเลีย

สปีชีส์:

Nychia infuscata 
Nychia limpida 
Nychia malayana 
Nychia marshalli 
Nychia sappho
# Nucularia
Nucularia เป็นสกุลของพืชดอกที่อยู่ในวงศ์บานไม่รู้โรย

ถิ่นกำเนิดของมันคือ Selvagens ไปจนถึงทะเลทรายสะฮาราและซาเฮล

สปีชีส์:
 Nucularia perrinii  Batt.
# Notozona
Notozona เป็นสกุลของอันดับด้วงที่อยู่ในวงศ์ Chrysomelidae

ชนิดของสกุลนี้พบในอเมริกากลางและอเมริกาใต้

สปีชีส์:

Notozona bifasciata 
Notozona macularia 
Notozona novemmaculata
# Salticella
Salticella เป็นสกุลของแมลงวันที่อยู่ในวงศ์ Sciomyzidae

ชนิดของสกุลนี้พบในยุโรปและแอฟริกาตะวันออกเฉียงใต้

สปีชีส์:
 Salticella fasciata (Meigen, 1830) 
 Salticella stuckenbergi Verbeke, 1962
# Rhamphorrhina
Rhamphorrhina เป็นสกุลของอันดับด้วงที่อยู่ในวงศ์ Cetoniidae

ชนิดของสกุลนี้พบในแอฟริกาตอนใต้

สปีชีส์:
 Rhamphorrhina bertolonii (Lucas, 1879) 
 Rhamphorrhina splendens (Bertoloni, 1855)
# Pyloderma
Pyloderma เป็นสกุลของฟองน้ำที่อยู่ในวงศ์ Dendoricellidae

ชนิดของสกุลนี้พบในมหาสมุทรแปซิฟิก

สปีชีส์:
 Pyloderma demonstrans Dendy, 1924
# Petricia
Petricia เป็นสกุลของดาวทะเลที่อยู่ในวงศ์ Asteropseidae

ชนิดของสกุลนี้พบในออสเตรเลีย

สปีชีส์:
 Petricia imperialis (Farquhar, 1897) 
 Petricia vernicina (Lamarck, 1816)
# ลาก่อนคราเมอร์ของฉัน
ลาก่อนคราเมอร์ของฉัน  เป็นซีรีส์มังงะญี่ปุ่นเกี่ยวกับฟุตบอลหญิง เขียนเรื่องและวาดภาพโดยนาโอชิ อารากาวะ ตีพิมพ์ในนิตยสารโชเน็งแมกกาซีนรายเดือนของสำนักพิพม์โคดันชะตั้งแต่เดือนพฤษภาคม พ.ศ. 2559 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) 13 เล่ม เป็นภาคต่อโดยตรงกับซีรีส์มังงะเรื่องก่อนหน้าของอารากาวะชื่อเรื่องว่า ซาโยนาระ ฟุตบอล ซึ่งเผยแพร่ใน Magazine E-no ตั้งแต่เดือนมิถุนายน พ.ศ. 2552 ถึงสิงหาคม พ.ศ. 2553 ได้รับการรวบรวมตีพิมพ์เป็นหนังสือการ์ตูนรวมเล่ม 2 เล่ม 

ลาก่อนคราเมอร์ของฉันได้รับการดัดแปลงเป็นซีรีส์อนิเมะโทรทัศน์โดยสตูดิโอไลเดนฟิมส์ ออกอากาศตั้งแต่วันที่ 4 เมษายนถึง 27 มิถุนายน พ.ศ. 2564 ภาพยนตร์อนิเมะดัดแปลงจากเรื่อง ซาโยนาระ ฟุตบอล โดยสตูดิโอเดียวกันมีกำหนดเข้าฉายในวันที่ 11 มิถุนายน พ.ศ. 2564 

ตัวละคร
โรงเรียนมัธยมปลายวาราบิเซนัน
ชมรมฟุตบอลหญิง

ชมรมฟุตบอลชาย

โรงเรียนมัธยมต้นฟูจิไดอิจิ

โรงเรียนมัธยมปลายคุโนงิ

โรงเรียนมัธยมปลายอูราวะโฮเซ

โรงเรียนมัธยมปลายโคเร็นกัง

รูปแบบต่าง ๆ
มังงะ

อนิเมะ
มีการประกาศดัดแปลงเรื่องลาก่อนคราเมอร์ของฉันเป็นซีรีส์อนิเมะโทรทัศน์ในนิตสารโชเน็งแมกกาซีนรายเดือนฉบับเดือนตุลาคมซึ่งวางจำหน่ายเมื่อวันที่ 4 กันยายน พ.ศ. 2563 ซีรีส์อนิเมะสร้างโดยไลเดนฟิล์มส์ กำกับโดยเซกิ ทากูโนะ เขียนบทโดยนัตสึโกะ ทากาฮาชิ รับผิดชอบดนตรีประกอบโดบมาซารุ โยโกยามะ มีกำหนดออกากาศในวันที่ 4 เมษายน พ.ศ. 2564 ทางช่อง Tokyo MX  ไอกะ โคบายาชิร้องเพลงเปิดชื่อเพลงว่า "Ambitious Goal" ส่วนมิกาโกะ โคมัตสึร้องเพลงปิดชื่อเพลงว่า "คูยาชี โคโตะ วะ เค็ตโตบาเซะ" ในภูมิเอเชียตะวันออกเฉียงใต้ มิวส์ คอมมิวนิเคชันเป็นผู้ถือครองลิขสิทธิ์เผยแพร่ และได้เผยแพร่ผ่านทางปีลีปีลี
รายชื่อตอน
 ตอนที่ ชื่อตอน ผู้กำกับ ผู้เขียนบท วันที่ออกอากาศครั้งแรก

ภาพยนตร์
มีการประกาศสร้างภาพยนตร์อนิเมะดัดแปลงจากเรื่อง ซาโยนาระ ฟุตบอล ชื่อเรื่องว่า ซาโยนาระ วาตาชิ โนะ คราเมอร์ เฟิสต์ ทัช  เดิมมีกำหนดเข้าฉายในวันที่ 1 เมษายน พ.ศ. 2564  แต่ได้เลื่อนไปเป็นวันที่ 11 มิถุนายน พ.ศ. 25641 ทีมงานกล่าวว่าสาเหตุเกิดจาก "สถานการณ์ที่ไม่คาดฝัน" แตพวกเขาก็หวังว่าสถานการณ์ของเชื้อไวรัสโคโรนาสายพันธุ์ใหม่จะได้รับการคลี่คลาย ในภูมิภาคเอเชียตะวันออกเฉียงใต้ มิวส์ คอมมิวนิเคชันถือครองลิขสิทธิ์เผยแพร่ของภาพยนตร์ ทีมงานจากซีรีส์อนิเมะก็มาร่วมทำงานสร้างภาพยนตร์

หมายเหตุ

ดูเพิ่ม
เพลงรักสองหัวใจ อีกหนึ่งซีรีส์มังงะโดยผู้เขียนเดียวกัน
# เบอรานัง
เบอรานัง  เป็นเมืองและตำบลในอำเภอฮูลูลางัต รัฐเซอลาโงร์ ประเทศมาเลเซีย ตั้งอยู่บริเวณเขตแดนระหว่างรัฐเซอลาโงร์กับรัฐเนอเกอรีเซิมบีลัน และมีประชากรประมาณ 3,000 คน
# ดีอะ
"ดีอะ" เป็นซิงเกิลที่ 10 ของบีเอ็นเคโฟร์ตีเอต โดยประกาศซิงเกิลเมื่อวันที่ 13 มีนาคม พ.ศ. 2564 และเปิดตัวเมื่อวันที่ 24 พฤษภาคม พ.ศ. 2564 ซึ่งในซิงเกิลนี้ประกอบด้วยเพลงหลักคือเพลง "ดี-อะ" และเพลงรองอีก 2 เพลงคือ "Sukida Sukida Sukida - ชอบเธอนะ" และ "Only Today" โดยเพลง Only Today จะมีทั้งหมด 2 เวอร์ชัน ได้แก่ Band Version และ Acapella Version โดยนับเป็นเพลงหลักเพลงแรกที่เป็นเพลงต้นฉบับไม่ได้ใช้เพลงแปลจากทางต้นสังกัด

 รายชื่อเพลง 
ไทป์ A

ไทป์ B

 สมาชิก 
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล) 

 "ดีอะ" 
ขับร้องและแสดงโดยสมาชิก 16 คน ประกอบด้วย
 ทีมบีทรี : เฌอปราง อารีย์กุล, กุลจิราณัฐ อินทรศิลป์, เจนนิษฐ์ โอ่ประเสริฐ, ณัฐรุจา ชุติวรรณโสภณ, รชยา ทัพพ์คุณานนต์, กานต์ธีรา วัชรทัศนกุล, ปัญสิกรณ์ ติยะกร, วีรยา จาง
 ทีมเอ็นไฟว์ : ณัฐกุล พิมพ์ธงชัยกุล, วรัทยา ดีสมเลิศ, พิมรภัส ผดุงวัฒนะโชค, แพรวา สุธรรมพงษ์, มิลิน ดอกเทียน, พัศชนันท์ เจียจิรโชติ, จิรดาภา อินทจักร, อิสราภา ธวัชภักดี

 "Sukida Sukida Sukida – ชอบเธอนะ" 
ขับร้องและแสดงโดยสมาชิก 16 คน ประกอบด้วย
 ทีมบีทรี : เฌอปราง อารีย์กุล, กุลจิราณัฐ อินทรศิลป์, เจนนิษฐ์ โอ่ประเสริฐ, ณัฐรุจา ชุติวรรณโสภณ, รชยา ทัพพ์คุณานนต์, กานต์ธีรา วัชรทัศนกุล, ปัญสิกรณ์ ติยะกร, วีรยา จาง
 ทีมเอ็นไฟว์ : ณัฐกุล พิมพ์ธงชัยกุล, วรัทยา ดีสมเลิศ, พิมรภัส ผดุงวัฒนะโชค, แพรวา สุธรรมพงษ์, มิลิน ดอกเทียน, พัศชนันท์ เจียจิรโชติ, จิรดาภา อินทจักร, อิสราภา ธวัชภักดี

 "Only Today – Band Version (Type A)" 
ขับร้องและแสดงโดยสมาชิก 7 คน ประกอบด้วย
 ทีมบีทรี : วฑูศิริ ภูวปัญญาสิริ, จิดาภา แช่มช้อย	
 ทีมเอ็นไฟว์ : จณิสตา ตันศิริ, พิชญาภา นาถา, ภัทรนรินทร์ เหมือนฤทธิ์, สิริการย์ ชินวัชร์สุวรรณ, สวิชญา ขจรรุ่งศิลป์

 "Only Today – Acapella Version (Type B)" 
ขับร้องและแสดงโดยสมาชิก 7 คน ประกอบด้วย
 ทีมบีทรี : มิโอริ โอคุโบะ, กวิสรา สิงห์ปลอด, วรินท์รัตน์ ยลประสงค์	
 ทีมเอ็นไฟว์ : ณัฐทิชา จันทรวารีเลขา, ณปภัช วรพฤทธานนท์, ชัญญาภัค นุ่มประสพ, ตริษา ปรีชาตั้งกิจ

 รางวัลที่ได้รับ 
 ปี รางวัล สาขา เสนอชื่อเข้าชิง ผล 2565 TOTY Music Awards 2021 เพลงศิลปินกลุ่มหญิงยอดนิยม  ดีอะ (D.AAA) 
อ้างอิง
# Taumacera
Taumacera เป็นสกุลของ leaf beetles ในวงศ์ย่อย Galerucinae มีประมาณ 70 สปีชีส์กระจายอยู่ในเขตนิเวศอินโดมาลายา ประมาณ 20 สปีชีส์แอฟริกัน ถูกจัดอยู่ใน Taumacera แต่จริง ๆ แล้วอาจอยู่ในสกุลอื่น

Species
สปีชีส์ที่รวมอยู่ในสกุล (ไม่รวมถึงสปีชีส์ที่มาจากแอฟริกา) ณ ปี พ.ศ. 2559:

 กลุ่มสปีชีส์ Taumacera antennata:
 Taumacera antennata (Mohamedsaid, 1997)
 Taumacera musaamani (Mohamedsaid, 2010)
 กลุ่มสปีชีส์ Taumacera cervicornis
 Taumacera cervicornis (Baly, 1861)
 Taumacera lewisi (Jacoby, 1887)
 Taumacera mirabilis (Jacoby, 1887)
 Taumacera unicolor (Jacoby, 1887)
 กลุ่มสปีชีส์ Taumacera deusta
 Taumacera centromaculata Medvedev, 2008
 Taumacera constricta Mohamedsaid, 2002
 Taumacera costatipennis (Jacoby, 1896)
 Taumacera dekatevi Reid, 2001
 Taumacera deusta Thunberg, 1814
 Taumacera duri Mohamedsaid, 2001
 Taumacera evi Reid, 1999
 Taumacera fulvicollis (Jacoby, 1881)
 Taumacera fulvovirens (Laboissière, 1929)
 Taumacera khalednordini Mohamedsaid, 2010
 Taumacera laevipennis (Jacoby, 1886)
 Taumacera maculata (Baly, 1886)
 Taumacera midtibialis Mohamedsaid, 1998
 Taumacera mohamedsaidi Reid, 1999
 Taumacera seminigra Reid, 1999
 Taumacera subapicalis Mohamedsaid, 1993
 Taumacera sucki (Weise, 1922)
 Taumacera tibialis Mohamedsaid, 1994
 Taumacera uniformis (Jacoby, 1891)
 Taumacera warisan Mohamedsaid, 1998
 กลุ่มสปีชีส์ Taumacera insignis
 Taumacera insignis (Baly, 1864)
 Taumacera yamamotoi (Mohamedsaid, 1998)
 กลุ่มสปีชีส์ Taumacera nasuta
 Taumacera clypeata (Baly, 1888)
 Taumacera facialis (Baly, 1886)
 Taumacera frontalis Mohamedsaid, 2001
 Taumacera fulva (Kimoto, 1989)
 Taumacera indicola Bezděk, 2019
 Taumacera kimotoi Bezděk, 2019
 Taumacera martensi (Medvedev, 1990)
 Taumacera medvedevi Bezděk, 2019
 Taumacera nasuta (Baly, 1879)
 Taumacera paradoxa (Laboissière, 1936)
 Taumacera samoderzhenkovi (Medvedev, 1992)
 กลุ่มสปีชีส์ Taumacera nigricornis
 Taumacera nigricornis (Baly, 1864)
 Taumacera rufomarginata (Jacoby, 1895)
 Taumacera ventralis (Baly, 1864)
 กลุ่มสปีชีส์ Taumacera viridis
 Taumacera aureipennis (Laboissière, 1933)
 Taumacera bella (Weise, 1922)
 Taumacera indica (Jacoby, 1889)
 Taumacera insularis (Gressitt & Kimoto, 1965)
 Taumacera magenta (Gressitt & Kimoto, 1965)
 Taumacera occipitalis (Laboissière, 1933)
 Taumacera sumatrensis (Jacoby, 1884)
 Taumacera variceps (Laboissière, 1933)
 Taumacera viridis (Hope, 1831)
 สปีชีส์ที่ไม่ได้กำหนด
 Taumacera antennalis Medvedev & Romantsov, 2013
 Taumacera apicalis (Baly 1864)
 Taumacera bifasciata (Jacoby, 1899)
 Taumacera coxalis (Jacoby, 1899)
 Taumacera indochinensis (Medvedev, 2004)
 Taumacera jacobyi (Weise, 1922)
 Taumacera javanensis (Jacoby, 1895)
 Taumacera kinabaluensis (Mohamedsaid, 1995)
 Taumacera monstrosa (Jacoby, 1899)
 Taumacera multicostata (Jacoby, 1896)
 Taumacera nagaii (Mohamedsaid, 1998)
 Taumacera nigripennis (Jacoby, 1884)
 Taumacera philippina (Weise, 1913)
 Taumacera rubida (Allard, 1889)
 Taumacera smaragdina (Duvivier, 1884)
 Taumacera submetallica (Jacoby, 1896)
 Taumacera sumatrana (Jacoby, 1899)
 Taumacera suturalis (Duvivier, 1885)
 Taumacera variabilis (Jacoby, 1891)
# ซามูเอล (นักร้อง)
ซามูเอล คิม อาร์เรดอนโด (เกิด 17 มกราคม พ.ศ. 2545) หรือที่รู้จักกันดีในชื่อ ซามูเอล (เดิมชื่อ พันช์) เป็นนักร้องชาวอเมริกันเชื้อสายเกาหลีใต้ ซึ่งเป็นส่วนหนึ่งของวงดนตรีดูโอฮิพฮอพระยะสั้น 1Punch ใน พ.ศ. 2558

ในเดือนเมษายนปี พ.ศ. 2560 เขาได้เข้าร่วมในซีรีส์เรียลลิตี้ทางโทรทัศน์ซีซั่นที่ 2 ของรายการพรอดิวซ์ 101 ในช่วงครึ่งปีแรกของปี พ.ศ. 2560 ในตอนสุดท้ายเขาได้อันดับที่ 18 และไม่สามารถเข้าร่วมกลุ่มโปรเจ็กต์ของรายการได้ หนึ่งเดือนหลังจากการแสดงจบลง เขาเริ่มงานเดี่ยวของเขาในฐานะซามูเอลพร้อมกับการเปิดตัวอีพีแรก Sixteen ในวันที่ 2 สิงหาคม
# ช็อง เซ-อุน
ช็อง เซ-อุน (เกิด 31 พฤษภาคม พ.ศ. 2540) เป็นนักร้อง, นักแต่งเพลงชาวเกาหลีใต้ที่เซ็นสัญญากับบริษัทสตาร์ชิปเอนเตอร์เทนเมนต์

 ผลงานเพลง 
 สตูดิโออัลบั้ม
+ รายชื่อสตูดิโออัลบั้มพร้อมรายละเอียดที่เลือก เพลง รายละเอียด อันดับชาร์ตสูงสุด ยอดขาย KORPeak chart positions for Jeong Se-woon's albums:
 
 
 
 
 
 
   24 24 Part. 1
 เปิดตัว: 14 กรกฎาคม พ.ศ. 2563
 Label: สตาร์ชิปเอนเตอร์เทนเมนต์
 Formats: ซีดี, ดิจิทัลดาวน์โหลด 12 KOR: 15,285 24 Part. 2
 เปิดตัว: 6 มกราคม พ.ศ. 2564
 Label: สตาร์ชิปเอนเตอร์เทนเมนต์
 Formats: ซีดี, ดิจิทัลดาวน์โหลด 12 
 KOR: 14,229
# หัวใจส่วนเหนือหัวใจห้องล่างเต้นเร็ว
หัวใจส่วนเหนือหัวใจห้องล่างเต้นเร็ว  เป็นโรคหัวใจเต้นผิดจังหวะแบบหัวใจเต้นเร็วผิดปกติชนิดหนึ่ง โดยมีจุดกำเนิดจังหวะการเต้นของหัวใจที่ผิดปกตินี้อยู่เหนือจุดนำสัญญาณของหัวใจห้องล่าง มีสาเหตุที่สำคัญอยู่ 4 อย่าง ได้แก่ หัวใจห้องบนเต้นแผ่วระรัว (atrial fibrillation), หัวใจส่วนเหนือหัวใจห้องล่างเต้นเร็วเป็นครั้งคราว (paroxysmal supreventricular tachycardia, PSVT), หัวใจห้องบนเต้นระรัว (atrial flutter), และกลุ่มอาการวูลฟ์-พาร์คินสัน-ไวท์ ผู้ป่วยอาจมีอาการใจสั่น หน้ามืด เหงื่อออก หอบเหนื่อย หรือเจ็บหน้าอกได้
# โน แท-ฮย็อน
โน แท-ฮย็อน (เกิด 15 ตุลาคม พ.ศ. 2536) เป็นนักร้องชาวเกาหลีใต้ เขาเป็นอดีตสมาชิกของ ฮอตช็อต และเจบีเจ เขาเปิดตัวเป็นสิลปินเดี่ยวด้วยอีพี Birthday เมื่อวันที่ 24 มกราคม พ.ศ. 2562
# คิม ดง-ฮัน
คิม ดง-ฮัน (เกิด 3 กรกฎาคม พ.ศ. 2541) หรือที่รู้จักกันในชื่อ ดงฮัน เป็นนักร้องชาวเกาหลีใต้ เขากลายเป็นที่รู้จักครั้งแรกจากการแข่งขันในรายการเรียลลิตี้เอาตัวรอดรายการพรอดิวซ์ 101 ฤดูกาลที่ 2 และต่อมาได้เดบิวต์ในวงบอยแบนด์เจบีเจ คิมเปิดตัวเป็นศิลปินเดี่ยวด้วยอีพี D-Day ในเดือนมิถุนายน พ.ศ. 2561 ปัจจุบันเขาเป็นสมาชิกวง วีไอ บอยแบนด์เกาหลีใต้